Document ID: /roh_data/filtered/fineweb-2-filterrobots_roh.jsonl.gz/301

Rapiment dunna svizra: EDA en contact cun rapinaders da Mali
- Mardi, 24.4.2012, 8:30
La dunna svizra, ch'è vegnida rapinada avant in'emna a Mali, è sco ch'i para en ils mauns da la gruppa islamistica armada Ansar Dine.
Il departament federal per affars exteriurs EDA è tenor atgnas indicaziuns en contact cun ils rapinaders. In pledader dals Islamists ha ditg a Radio France Internationale, ch'els sajan pronts da laschar liber la dunna, la cundiziun saja ch'ella na turnia betg enavos a Mali. Tenor rapports da medias è la dunna rapinada ina missiunara che viva dapi onns a Timbuktu en il Mali. (fa/sda)